भारतीय वायुदलाने पाकिस्तानच्या बालाकोटमध्ये असलेलं जैश-ए-मोहम्मदचं तळ उद्ध्वस्त केलं. असं भारताचे परराष्ट्र सचिव विजय गोखले यांनी सांगितलं.

मंगळवारी भारतीय वायुदलाने हल्ला केल्याची बातमी आल्यापासून ते या क्षणापर्यंत भारतीय वृत्तवाहिन्या, वर्तमानपत्रं आणि सोशल मीडियावर भारताच्या कारवाईचीच चर्चा सुरू आहे. 

भारताने हा हल्ला कसा केला, कधीपासून तयारी केले याचे वर्णन आपल्याला ऐकायला किंवा वाचायला मिळत आहे. या दरम्यान सोशल मीडियावर एक व्हीडिओ देखील व्हायरल झाला आणि लोक फॉरवर्ड करताना सांगत होते की हा बालाकोटच्या कारवाईचा व्हीडिओ आहे, पण त्याची हकीकत काही वेगळीच होती. 

काही भारतीय माध्यमं म्हणत आहेत की युद्ध झालं तर पाकिस्तान भारतासमोर टिकणार नाहीत. तर पाकिस्तानचे नेते देखील असा सूर आळवत आहेत की आम्ही आमच्या सेनेच्या पाठीशी आहोत. एकाच घटनेवरून पाकिस्तान आणि भारताच्या माध्यमामध्ये कमालीचा फरक आहे. नेमका काय आहे हा फरक? 

1. हल्ल्यात किती जण ठार झाले? 

भारताचे परराष्ट्र सचिव विजय गोखले यांनी मंगळवारी पत्रकार परिषद घेतली. त्यात त्यांनी सांगितलं की भारतीय वायुदलाने केलेल्या कारवाईमध्ये जैश-ए-म... आणखी 4000 वर्णांसाठी लेख सुरू ठेवा:
ोहम्मदचा तळ उद्ध्वस्त करण्यात आला. त्यांनी कुठेही सांगितलं नाही की या हल्ल्यात किती जण ठार झाले. पण सरकारी सूत्रांच्या हवाल्याने भारतातल्या बहुतांश माध्यमांनी म्हटलं आहे की या हल्ल्यात किमान 300 जण ठार झाले आहेत. एनडीटीव्ही आणि आज तक नं ही बातमी केली. 

पाकिस्तानची माध्यमं म्हणत आहेत की भारताने केलेल्या हवाई हल्ल्यात एकही माणूस ठार झाला नाही. पाकिस्तानचं वृत्तपत्र द डॉननं बालाकोट भागातील जब्बा या गावातल्या रहिवाशांचं काय म्हणणं आहे ते प्रसिद्ध केलं आहे. 

ते म्हणत आहेत की आम्ही स्फोटांचे आवाज ऐकले. गावापासून काही अंतरावर असलेल्या टेकडीवर हे स्फोट झाले पण कुणाचा मृत्यू झाला नाही. 

पाकिस्तानचं वृत्तपत्र एक्स्प्रेस ट्रिब्यूननं एक बातमी प्रसिद्ध केली आहे. ज्यामध्ये ते म्हणतात 'रक्त नाही, मृतदेह नाही आणि कुठेही शोकाकुल वातावरण नाही.' 

ज्या ठिकाणी भारताने हवाई हल्ला करून दहशतवाद्यांचा तळ उद्ध्वस्त केल्याचा दावा होत आहे त्या ठिकाणचा दौरा ट्रिब्यूनच्या पत्रकाराने केला. त्या ठिकाणी फक्त काही झाडे जळाली आहेत असं या रिपोर्टमध्ये म्हटलं आहे. या भागातले सर्व व्यवहार सुरळीत चालू आहेत आणि कुठेही रक्त दिसत नाही की मृतदेह दिसत नाहीत की शोकाकुल वातावरण दिसत नाही. 

2. भारतीय एअरफोर्सची कारवाई

वायुसेनेनं तीन दहशतवादी तळ नष्ट केले. त्या ठिकाणी 1000 किलोची स्फोटकं टाकली. हे ऑपरेशन वीस मिनिटं चाललं आणि नंतर भारतीय वायुदलातले फायटर्स परतले असं एनडीटीव्हीनं म्हटलं आहे. 

भारताच्या एअरफोर्सचं कौतुक भारतात सर्व स्तरातून होत आहे. काँग्रेस अध्यक्ष राहुल गांधी यांनी देखील भारतीय एअरफोर्सचं कौतुक केलं आहे. पण जिओ टीव्हीनं एक बातमी प्रसिद्ध केली त्यात म्हटलं आहे की भारतीय विमानांना पाकिस्ताननं पळवून लावलं. 

"नियंत्रण रेषा ओलांडून भारताची विमानं काही किमी आत घुसली. नियंत्रण रेषा ओलांडल्यानंतर साधारणतः हे अंतर चार मिनिटांचं असावं पण त्यांना पाकिस्तान एअरफोर्सनं आव्हान दिलं. त्यानंतर भारतीय विमानांनी पळ काढला आणि जाताना काही स्फोटकं पाडली त्यात काही मनुष्यहानी झाली नाही."  

3. पाकिस्तान आणि भारताचे नेते काय म्हणत आहेत? 

पाकिस्तानच्या वेगवेगळ्या पक्षातील नेत्यांनी भारताच्या 'आक्रमणा'चा निषेध केला आहे. पाकिस्तान पीपल्स पार्टीचे अध्यक्ष बिलावल भुट्टो झरदारी यांनी भारताच्या कृत्याचा निषेध केला आहे.

तर पंजाबच्या विधानसभेचे सभापती चौधरी...